**LĪGUMS**

**par dolomīta šķembu maisījuma piegādi**

Rēzeknes novada Čornajas pagastā

**29.06.2016. Nr. 6.3/8**

**Rēzeknes novada pašvaldības Čornajas pagasta pārvalde**, turpmāk – PASŪTĪTĀJS, no vienas puses, un **SIA „CEĻI UN TILTI”**, turpmāk – PIEGĀDĀTĀJS, no otras puses, abas kopā turpmāk sauktas PUSES un katra atsevišķi PUSE, pamatojoties uz iepirkuma „Dolomīta šķembu, drupinātās grants maisījumu, dabīgās grants un smilts piegāde Rēzeknes novada pašvaldības Čornajas pagasta objektu uzturēšanai” (identifikācijas Nr. ČPP 2016/3), turpmāk– IEPIRKUMS, rezultātiem un saskaņā ar Piegādātāja iesniegto piedāvājumu, noslēdz šādu līgumu, turpmāk – LĪGUMS.

1. LĪGUMA PRIEKŠMETS

1.1. Pasūtītājs pērk un apmaksā, Piegādātājs pārdod un piegādā dolomīta šķembas, drupinātās grants maisījumu, dabīgo grants un smilts,turpmāk – PRECES, saskaņā ar Tehnisko specifikāciju (Līguma pielikums Nr.1) un Piegādātāja Tehnisko un finanšu piedāvājumu (Līguma pielikums Nr.2).

2. PREČU CENAS, DAUDZUMS UN KOPĒJĀ LĪGUMA SUMMA

2.1. Preču vienību cenas, sortiments, daudzums un citas ziņas par Precēm noteiktas saskaņā ar Piegādātāja iesniegto piedāvājumu un atbilst tehniskai specifikācijai.

2.2. Preču vienību cenas ir norādītas Tehniskajā un finanšu piedāvājumā (Līguma pielikums Nr.2). Cenā ir iekļauta Preču vērtība, iekraušanas, piegādes un izkraušanas izmaksas, visi noteiktie nodokļi, nodevas un citas izmaksas, kas saistītas ar Preču piegādi.

2.3. Kopējā Līguma summa bez pievienotās vērtības nodokļa (PVN) sastāda **EUR 1490,00** (viens tūkstotis četri simti deviņdesmit *euro*). Kopējā Līguma summa ar PVN sastāda EUR 1802,90 (viens tūkstotis astoņi simti divi *euro*, 90 centi), tajā skaitā PVN (21%) EUR 312,90 (trīs simti divpadsmit *euro*, 90 centi).

2.4. Līguma darbības laikā Piegādātājam ir tiesības palielināt Preču cenas, pamatojot palielinājumu ar objektīvajiem faktiskajiem un/vai tiesiskajiem apstākļiem, iepriekš par to paziņojot Pasūtītājam, ar kuru saskaņojamas cenu izmaiņas, rakstiski noslēdzot vienošanos, kas kļūst par Līguma neatņemamu sastāvdaļu pēc abpusējās parakstīšanas.

2.5. Līguma 2.4.punktā pieļaujamais cenu paaugstinājums Līguma izpildes laikā nevar pārsniegt 6% (sešus procentus) no sākotnēji piedāvātām cenām.

2.6 Līguma darbības laikā Pasūtītājam ir tiesības mainīt Preču daudzumu, atkarībā no finanšu iespējām – lielāks vai mazāks apjoms.

3. PUŠU PIENĀKUMI

3.1. **Piegādātājs**:

3.1.1.piegādā, pārdot Preces un nodrošina to atbilstību Līguma noteikumiem, Tehniskai specifikācijai (Līguma pielikums Nr.1), normatīvo aktu prasībām un kvalitātes standartiem;

3.1.2.piemēro atlaidi 0 % apmērā;

3.1.3.nodrošina Preču piegādi 24 (divdesmit četru) stundu laikā no pasūtījuma saņemšanas;

3.1.4.nodrošina Preču drošumu, nekaitīgumu un kvalitāti;

3.1.5.pēc Pasūtītāja pieprasījuma iesniedz Preču testēšanas pārskatus un atbilstības deklarācijas;

3.1.6.nozīmē atbildīgu personu par Līguma saistību izpildi.

3.2. **Pasūtītājs**:

3.2.1.pieņem Līguma noteikumiem atbilstošās Preces un veic to apmaksu;

3.2.2. nozīmē atbildīgu personu par Līguma saistību izpildi.

4. PREČU PIEGĀDES UN PIEŅEMŠANAS KĀRTĪBA

4.1. Piegādātājs pārdod Preces atbilstoši Pasūtītāja vajadzībām pasūtījuma veikšanas dienā, nodrošinot to piegādi 24 (divdesmit četru) stundu laikā. Pasūtītājam nav pienākums iegādāties visu Tehniskajā specifikācijā norādīto apjomu, tādēļ pasūtīto Preču kopējais daudzums var būt lielāks vai mazāks, nekā norādīts Tehniskajā specifikācijā, ņemot vērā Pasūtītāja vajadzības un finansiālās iespējas.

4.2. Preču nodošana un pieņemšana noformējama, Pušu pārstāvjiem parakstot preču pavadzīmi – rēķinu. Preces uzskatāmas par piegādātām ar preču pavadzīmes – rēķina abpusējas parakstīšanas brīdi.

4.3. Piegādātājs ir atbildīgs par Preču nejaušu bojāeju līdz preču pavadzīmes – rēķina abpusējas parakstīšanas brīdim.

4.4. Pasūtītājam ir tiesības pirms pieņemšanas pārbaudīt Preces, nepieņemt tās un neparakstīt preču pavadzīmi – rēķinu, ja Preces neatbilst kvalitātes prasībām vai Tehniskai specifikācijai, iesniedzot Piegādātājam rakstveida pretenziju.

4.5. Par Līguma noteikumiem neatbilstošo Preču piegādi Pasūtītājs rakstveidā paziņo Piegādātājam 3 (triju) darbdienu laikā, pieaicinot Piegādātāja pārstāvi sastādīt abpusēju aktu par konstatētajām neatbilstībām. Pēc paziņojuma saņemšanas Piegādātāja pārstāvim paziņojumā norādītajā datumā un laikā jāierodas Preču piegādes vietā abpusēja akta sastādīšanai. Piegādātāja pārstāvja neierašanās gadījumā Pasūtītājam ir tiesības sastādīt aktu bez Piegādātāja pārstāvja piedalīšanās, pieaicinot neatkarīgu pārstāvi vai ekspertu.

4.6. Līguma noteikumiem neatbilstošās Preces Piegādātājam jāapmaina vienas darbdienas laikā pēc Līguma 4.5.punktā paredzētā akta sastādīšanas.

5. PREČU KVALITATE

5.1. Preču kvalitātei jāatbilst Latvijas Republikas spēkā esošajos normatīvajos aktos noteiktajām kvalitātes un obligātām nekaitīguma prasībām.

5.2. Par Līguma noteikumiem atbilstošām Precēm Līguma ietvaros atzīstamas Preces, kas atbilst normatīvo aktu prasībām, kvalitātes standartiem, Tehniskai specifikācijai, Piegādātāja Tehniskajam un finanšu piedāvājumam.

5.3. Preces atzīstamas par Līguma noteikumiem neatbilstošām arī gadījumos, kad no Piegādātāja puses par tām sniegta maldinoša, nepatiesa, nepilnīga vai neskaidra informācija vai tā nav sniegta vispār.

6. NORĒĶINU KĀRTĪBA

6.1. Norēķini par Precēm tiek veikti ar pārskaitījumu Piegādātāja norādītajā norēķinu kontā bankā 30 (trīsdesmit) dienu laikā no Preču piegādes dienas, saskaņā ar preču pavadzīmi – rēķinu.

6.2. Par samaksas dienu tiek uzskatīta diena, kad Pasūtītājs veicis pārskaitījumu par Precēm Piegādātāja kontā bankā.

6.3. Ja tiek piegādātas nekvalitatīvas vai Līguma noteikumiem neatbilstošās Preces, par ko Līgumā noteiktajā kārtībā tiek sastādīts akts, norēķini par Precēm ir veicami pēc to apmaiņas pret kvalitatīvām un Līguma noteikumiem atbilstošām.

6.4. Ja Piegādātājs piegādā Preces, neievērojot noteikto piegādes termiņu (24 stundu laikā no pasūtījuma saņemšanas), tas maksā līgumsodu 0,5% apmērā no nesavlaicīgi piegādāto Preču vērtības par katru nokavēto dienu, bet nevairāk kā 10% (desmit procentu) apmērā no kopējās Preču vērtības, ieturot līgumsodu no pavadzīmes – rēķinā norādītas summas.

6.5. Līguma saistību izpildes termiņam beidzoties vai Līgumu izbeidzot pirms termiņa, Puses sastāda un paraksta savstarpējo norēķinu salīdzināšanas aktu, kurā tiek fiksētas katras Puses izpildītās un neizpildītās saistības.

7. PUŠU ATBILDĪBA

7.1. Ja Piegādātājs ir piegādājis Līguma noteikumiem neatbilstošas Preces un neapmaina tās Līguma 4.6.punkta noteiktajā kārtībā, tas maksā līgumsodu 10% (desmit procentu) apmērā no neatbilstošo Preču vērtības un atlīdzina Pasūtītājam visus šajā sakarā radušos zaudējumus.

7.2. Ja Pasūtītājs neveic norēķinus par piegādātām Precēm Līguma 6.1.punktā noteiktajā termiņā, tas maksā līgumsodu 0,5% apmērā no nokavētā maksājuma summas par katru nokavēto dienu, bet ne vairāk par 10 % (desmit procentiem), saskaņā ar Piegādātāja iesniegto rēķinu.

7.3. Ja Piegādātājs vienpusēji atkāpjas no Līguma, tas maksā līgumsodu 10% (desmit procentu) apmērā no kopējās Līguma summas, saskaņā ar Pasūtītāja iesniegto rēķinu.

7.4. Ja Līgums tiek izbeigts Līguma 9.3. un 9.4.punktā paredzētajos gadījumos, vainīgā Puse maksā līgumsodu 10% (desmit procentu) apmērā no kopējās Līguma summas, pārskaitot to attiecīgās Puses kontā bankā 10 (desmit) dienu laikā no paziņojuma saņemšanas par vienpusēju atkāpšanos no Līguma.

7.5. Puses pilnā apmērā atlīdzina viena otrai visus nodarītus zaudējumus, saskaņā ar Latvijas Republikas Civillikuma normām, ja zaudējumi ir radušies Līguma saistību neizpildes vai nepienācīgas izpildes rezultātā.

7.6. Pasūtītājs ir tiesīgs samazināt kārtējā maksājuma summu par piegādātām Precēm, atskaitot no tās Līguma 7.1. un 7.3.punktā noteiktajā kārtībā aprēķināto līgumsodu.

7.7. Līgumsoda samaksa neatbrīvo Puses no Līguma saistību izpildes, izņemot Līguma 7.3. un 7.4.punktā paredzētos gadījumus.

8. NEPĀRVARAMA VARA

8.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 5 (piecu) darbdienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) dienām.

8.2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi no Pusēm neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.

8.3. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 5 (piecas) darbdienas iepriekš. Šajā gadījumā Puse tiek atbrīvota no līgumsoda un zaudējumu atlīdzināšanas pienākuma.

9. STRĪDU IZSKATĪŠANA UN LĪGUMA IZBEIGŠANA

9.1. Strīdus un domstarpības, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad strīds risināms tiesā, saskaņā ar Latvijas Republikas normatīvajiem aktiem.

9.2. Puses ir tiesīgas izbeigt Līgumu pirms termiņa, par to savstarpēji rakstveidā vienojoties.

9.3. Pasūtītājs ir tiesīgs vienpusēji atkāpties no Līguma, ja:

9.3.1.Piegādātājam vairāk kā 2 (divas) reizes tika piemērots līgumsods par Preču piegādes termiņa nokavējumu;

9.3.2.Piegādātājs ir piegādājis Līguma noteikumiem neatbilstošas Preces vairāk kā 2 (divas) reizes un pēc līgumsoda piemērošanas ir atteicies apmainīt tās.

9.4. Piegādātājs ir tiesīgs vienpusēji atkāpties no Līguma, ja Pasūtītājam vairāk kā 2 (divas) reizes tika piemērots līgumsods par piegādāto Preču apmaksas termiņu nokavējumu, un maksājumi netiek veikti Līguma 6.1.punktā noteiktajā termiņā.

9.5. Par vienpusēju atkāpšanos no Līguma Puses paziņo viena otrai vienu mēnesi iepriekš.

10. LĪGUMA T ERMIŅŠ

10.1. Līgums stājas spēkā tā noslēgšanas brīdī un ir spēkā līdz Pušu saistību pilnīgai izpildei.

10.2. Līguma izpildes termiņš –**12** (divpadsmit) **mēneši** no Līguma noslēgšanas brīža.

11. CITI NOTEIKUMI

11.1. Visi Līguma grozījumi vai papildinājumi ir veicami rakstiski, Pušu pārstāvjiem tos parakstot. Tie ir spēkā no parakstīšanas brīža un ir Līguma neatņemamas sastāvdaļas.

11.2. Puses 3 (triju) darbdienu laikā informē viena otru par adreses, bankas kontu vai citu rekvizītu izmaiņām.

11.3. Paziņojumi par atkāpšanos no Līguma vai cita veida korespondence, kas attiecas uz Līgumu, nosūtāma ierakstītā vēstulē uz Līgumā norādītajām adresēm.

11.4. Līgums sastādīts latviešu valodā uz 4 (četrām) lapām 2 (divos) eksemplāros ar vienādu juridisku spēku, no kuriem viens glabājas pie Pasūtītāja un viens – pie Piegādātāja, ar sekojošiem pielikumiem:

11.4.1.Pie1ikums Nr.1 „Tehniskā specifikācija” uz 2 (divām) lapām;;

11.4.2.Pielikums Nr.2„Tehniskais un finanšu piedāvājums” uz 2 (divām) lapām.

12. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS | PIEGĀDĀTĀJS |
| **Rēzeknes novada pašvaldības**  **Čornajas pagasta pārvalde** | **SIA „CEĻI UN TILTI”** |
|  |  |
|  |  |
|  |  |
|  |  |
|  |  |